**VÁLLALKOZÁSI SZERZŐDÉS**

amely létrejött a

**Váci Városimázs Nonprofit Kft.**

Székhely: 2600 Vác, Kossuth utca 21.

Cégjegyzékszám: 13-09-063279

Adószám: 10538984-2-13

Bankszámlaszáma: 11742094-25389865-00000000

Képviselője: Kegyes Zoltán András, ügyvezető

(a továbbiakban: **Megrendelő),** mint megrendelő

másrészt,

a

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Vállalkozó),** mint vállalkozó

(Megrendelő és Vállalkozó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **Előzmények**

Megrendelő versenyeztetési eljárást indított 2022. június \_\_. napján „**Váci Hírnök nyomtatási munkálatai**” elnevezéssel. Az eljárás nyertese Vállalkozó lett, akivel Megrendelő az alábbi szerződést (továbbiakban: Szerződés) köti.

Felek rögzítik, hogy Megrendelő gondozásában jelenik meg a „Váci Hírnök” c. rendszeres kiadvány (a továbbiakban: *Kiadvány*).

1. **Szerződés tárgya**
   1. Megrendelő a Szerződés aláírásával megrendeli, Vállalkozó pedig a Szerződés aláírásával elvállalja a Pályázati felhívásban és nyertes ajánlattevő ajánlatában (1. és 2. számú melléklet) tételesen és részletesen meghatározottak szerinti Kiadványhoz kapcsolódó eseti jellegű nyomdai feladatok ellátását és szállítását a jelen Szerződésben foglaltak szerint, Megrendelő egyedi megrendelései alapján. (továbbiakban: **Feladat**).
   2. A Kiadvány paramétereit az 1. és a 2. számú mellékletek tartalmazzák.
   3. Felek rögzítik, hogy a Vállalkozót a Feladat szerződésszerű teljesítése esetén, **az ajánlatában foglalt árak és a teljesítéssel érintett megrendelések vonatkozásában vállalkozói díj illeti meg** (a továbbiakban: **Vállalkozói díj**).
   4. Felek rögzítik, hogy a Vállalkozói díj magában foglalja a Feladat ellátásával kapcsolatosan felmerülő összes költséget, díjat.
   5. Felek rögzítik, hogy a Szerződés teljesítése helyének felek a Megrendelő székhelyét tekintik.
   6. Felek rögzítik, hogy Vállalkozó abban **az esetben teljesít szerződésszerűen, ha** a mellékelt tétellistában szereplő tételeket írásos (e-mail) megrendelést követően hiánytalanul leszállítja a kért mennyiségben és méretben, amiről a mindkét fél által aláírt teljesítési igazolás készül.(a továbbiakban: **Szerződés teljesítése**)**.**
2. **Felek jogai és kötelezettségei**
   1. Megrendelő vállalja, hogy a Kiadványban megjelentetni kívánt írásokat, valamint fotókat, hirdetéseket a Vállalkozó rendelkezésére bocsátja a Felek által előre egyeztetett formában, Vállalkozó által előre meghatározott időpontban. Amennyiben Megrendelő a megjelentetni szándékozott anyagokat nem adja át a teljesítéshez megfelelő határidőben a Vállalkozó részére, úgy a késedelemből fakadó következményeket a Megrendelő viseli.
   2. Megrendelő szavatol azért, hogy a részéről közzétételre átadott anyagokkal (képek, cikkek, hirdetések stb.) kapcsolatban harmadik személynek nem áll fenn olyan joga, amely Vállalkozót, a jelen Szerződés szerinti teljesítésben korlátozná, vagy azt lehetetlenné tenné. Megrendelő szavatol továbbá azért, hogy a felhasználásra átadott anyagok szerzői jogi jogosultjai az adott szerzői művek felhasználásához hozzájárultak. Harmadik személy által az ezzel kapcsolatosan támasztott közvetlen kárigények tekintetében a Megrendelő köteles helytállni valamennyi jogkövetkezményért, és megtéríteni a Vállalkozó minden ebből eredő kárát, illetve a Vállalkozóval szemben előterjesztett, szerzői vagy egyéb jogsértéssel kapcsolatos, megalapozott jogi követeléseket megfizetni.
   3. Megrendelő vállalja, hogy a jelen Szerződésben rögzített díjat a Vállalkozó által kiállított számla ellenében 30 napon belül a Vállalkozó részére megfizeti.
   4. Vállalkozó tartalmi, illetve formai kifogások miatt a Kiadvány gyártását nem tagadhatja meg, kivéve, ha erre jogszabály, hatósági határozat, intézkedés kifejezetten kötelezi.
   5. Vállalkozó jogosult vállalt feladatai szerződésszerű, határidőben történő ellátása érdekében alvállalkozót igénybe venni. Az alvállalkozó igénybevétele nem mentesíti Vállalkozót a szerződéses kötelezettségek teljesítése alól. Vállalkozó a jogosan igénybe vett alvállalkozóért úgy felel, mintha a munkát maga végezte volna.
3. **Fizetési mód**
4. Felek rögzítik, hogy a Vállalkozó a Szerződés teljesítése után általa kiállított leigazolt szállítólevél alapján jogosult a számla benyújtására.
5. Felek rögzítik, hogy Vállalkozó szerződésszerű teljesítéséről a Szerződés teljesítését ***(összesítő átadása) követően haladéktalanul, de legkésőbb 5 napon belül köteles*** Megrendelő részére kiállítani és megküldeni a leigazolt szállítólevelet. Felek rögzítik, hogy a szerződésszerű teljesítést igazoló dokumentumként a Megrendelő feljogosított képviselője által aláírt leigazolt szállítólevél fogadható el.
6. Felek rögzítik, hogy amennyiben a Vállalkozó a leigazolt szállítólevél aláírásával késedelembe esik, Vállalkozó akkor is jogosult a számlát kiállítani, ha a Szerződés teljesítését követő 8 napon belül Megrendelő, a teljesítéssel szemben kifogással nem él tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
7. Felek rögzítik, hogy a szerződésszerű leigazolt szállítólevél aláírására a **Megrendelő mindenkori cégjegyzésre jogosult vezetője** jogosult.
8. Számlázás: Vállalkozó megrendelésenként jogosult számlát kiállítani az elvégzett munkáiról. A Vállalkozó a teljesítést követő hónap 8-ig kell, hogy a számlát kiállítsa. Felek rögzítik, hogy a Vállalkozói díjat a Megrendelő a Vállalkozó szerződésszerű teljesítését követően a Vállalkozó által, a leigazolt szállítólevél birtokában és alapján kiállított számlán feltüntetett **30 napos** fizetési határidőn belül köteles megfizetni akként, hogy a Vállalkozói díj összegét egyösszegben, magyar forintban átutalja a Vállalkozó fent megjelölt számlájára.
9. Felek rögzítik, hogy a Vállalkozó a számlán vevőként a következő megnevezést köteles használni: **Váci Városimázs Nonprofit Kft., székhely: 2600 Vác, Kossuth utca 21., adószám: 10538984-2-13.**  A számla postai úton és/vagy elektronikusan is elküldhető a megrendelő címére: 2600 Vác, Kossuth utca 21. vagy [info@vacholding.hu](mailto:info@vacholding.hu).
10. Felek rögzítik, hogy a kiállításra kerülő számla mellékletét képezi:
    1. mindkét fél részéről aláírt, részletes leigazolt szállítólevél,
    2. árajánlat,
    3. megrendelő lap/email
11. A számla kötelező tartalmi eleme a Szerződés iktatószáma. Vállalkozó tudomásul veszi, hogy amennyiben a számla nem tartalmazza a szerződés iktatószámát, abban az esetben Megrendelő nem köteles kiegyenlíteni a számát.
12. Megrendelő tudomásul veszi, hogy a környezetvédelmi termékdíjról szóló 2011. évi LXXXV. törvény illetőleg a környezetvédelmi termékdíjról szóló 2011. évi LXXXV. törvény végrehajtásáról szóló 343/2011. (XII. 29.) Korm. rendelet alapján az esetlegesen felmerülő termékdíj költségének megfizetése őt terheli.
13. **Határidők és kapcsolattartás**
14. Felek rögzítik, hogy a Vállalkozó a szerződés teljesítésére a Szerződés aláírását követő naptól köteles akként, hogy **a Megrendelő részéről írásban e-mailen keresztül történő megrendelést követő 48 órán belül köteles a teljesítést megkezdeni.**
15. **A megrendelés teljesítésének időtartama az egyedi megrendelőben kerül rögzítésre.**
16. A Vállalkozó oldaláról kapcsolattartó személyek:



**tel:**

**e-mail:**

A Megrendelő oldaláról kapcsolattartó személyek:

* **beosztás Helembai Hajnalka**

**tel: 06 30 583 6767**

**e-mail:** [**estv@estv.hu**](mailto:estv@estv.hu)

1. Felek megállapodnak, hogy a közöttük lévő kapcsolattartás szóban és írásban történhet, azonban a szóban megtett nyilatkozatok érvényességének feltétele, hogy a nyilatkozattevő nyilatkozatát a másik félhez haladéktalanul írásban is eljuttassa (legalább elektronikus levél útján). Felek rögzítik, hogy a szerződés teljesítésével kapcsolatban a jogviszony megváltoztatására (szerződésmódosítás, megszüntetés esetei) vonatkozó nyilatkozatok kivételével az elektronikus levelezést is írásbeli közlésnek fogadják el.
2. Felek megállapodnak abban, hogy minden, a Szerződés szerződésszerű teljesítése szempontjából lényeges kérdésről haladéktalanul tájékoztatják egymást, illetve a Szerződés teljesítése során egymással szorosan együttműködnek.
3. **Felelősség, kártérítés**
4. A szerződő felek felelőssége a Polgári törvénykönyvről szóló 2013. évi V. törvény hatályos jogszabályi rendelkezésein alapul.
5. A nyomási technológiából adódóan a Vállalkozó nem vállal felelősséget a
   * színre bontásért
   * színekre vonatkozóan, ha a megrendelő előzetesen színmintát nem biztosít
   * 6 P betűméret alatt

* többszínű betű,
* többszínű háttér negatív betű,
* fekete szöveg alatt negatívban kihagyott alnyomat esetében.

1. Megrendelő tudomásul veszi, hogy amennyiben a nyomdakész oldalakat késedelmesen küldi meg Vállalkozó részére, úgy Vállalkozó a teljesítési határidőért nem tud felelősséget vállalni, és ebben az esetben a kiadvány nyomtatását Vállalkozó jogosult saját napilapjainak nyomtatása után teljesíteni.
2. Vállalkozó az elektronikus adatküldésből adódó technikai problémából (pl. vonali kapcsolatszakadás stb.) kifolyólag semminemű felelősséget nem vállal.
3. A vis major miatti késedelmes szállításért vagy akár elmaradt szállításért a Vállalkozót, illetve a Megrendelőt semmiféle felelősség nem terheli.
4. Vis majornak számítanak a következők: elháríthatatlan és előre nem várható üzemzavarok a saját, illetve idegen üzemekben, melyekben a kiadvány gyártása folyik, - kivéve, ha azok gondatlanságból erednek -, tűzesetek, energia- és nyersanyaghiány, munkakorlátozások, hatósági intézkedések, illetve a Ptk. idevonatkozó rendelkezései.
5. **Szerződés hatálya és szerződésszegés**
6. Felek rögzítik, hogy **a Szerződés az aláírás napjával, de legkésőbb 2022. július 01. napjával jön létre és lép** hatályba, valamint 4 hónapig hatályos.
7. A szerződést a Felek a pályázati kiírás szerint 4 alkalmas megjelenésre kötik. A megjelenési számtól az eltérés nem lehetséges.
8. Felek rögzítik, hogy a Szerződést annak teljesítését megelőzően közös megegyezéssel megszüntethetik, amely esetben az elvégzett munka ellenértéke és költségei fejében Vállalkozót a vállalkozói díj arányos része illeti meg.
9. Fentiek alapján a szerződés megszűnik, amennyiben:
   * a határozott idő lejár,
   * azonnali hatályú felmondás esetén,
   * jogszabályi változás vagy egyéb külső ok folytán a teljesítés lehetetlenné válik.
10. A Szerződés csak súlyos szerződésszegés vagy jogszabálysértés esetén szüntethető meg azonnali hatályú felmondással. Súlyos szerződésszegés különösen:
    * ha valamelyik Fél ellen csőd- vagy felszámolási eljárás indul;
    * ha valamelyik Fél a teljesítést szünetelteti, késlelteti, vagy a teljesítést megtagadja;
    * ha valamelyik Fél a jelen szerződésből eredő egyéb kötelezettségeinek a másik Fél írásbeli felszólítása ellenére 15 napon belül nem tesz eleget.
11. Továbbá a Felek rögzítik, hogy súlyos szerződésszegésének tekintik azt az esetet, amennyiben a ***Megrendelő*** a Vállalkozói díj összegét szerződésszerű teljesítés esetén, határidőben nem fizeti meg; továbbá azt a nem várt esetet, ha ***Vállalkozó*** a Feladatot nem, vagy nem szerződésszerűen teljesíti a Szerződésben és a megrendelőben rögzített határidőben. Felek rögzítik, hogy az egyik fél súlyos szerződésszegése esetén a másik fél a szerződésszegő félhez címzett egyoldalú jognyilatkozatával a Szerződést azonnali hatállyal jogosult megszüntetni.
12. Felek kijelentik, hogy a Szerződés teljesítése során egymással együttműködnek és minden a Szerződés teljesítése szempontjából lényeges körülményről haladéktalanul tájékoztatják egymást.
13. Felek rögzítik, hogy amennyiben Megrendelő a Vételár megfizetésével késedelembe esik, úgy Vállalkozó jogosult a Megrendelőtől a lejárt esedékes összeg után a késedelembe esés napjától a kifizetés napjáig járó és a Ptk. 6:155. § (1) bekezdése alapján számított mértékű késedelmi kamatot követelni, illetve köteles az Megrendelő Vállalkozó részére megfizetni.
14. Felek rögzítik, hogy a Vállalkozónak felróható, nem vagy nem szerződés szerinti teljesítés esetén a Megrendelő által érvényesíthető késedelmi, hibás teljesítési, illetve meghiúsulási kötbér alapja a szerződés nettó értéke. A kötbér mértéke késedelmes vagy hibás teljesítés esetén minden eltelt nap után a késedelembe esés napjától a szerződésszerű teljesítés napjáig számítva napi 0,5% de maximum a nettó Vállalkozói díj 20%-a; a teljesítés meghiúsulása esetén a nettó vállalkozói díj 20%-a.
15. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. Vállalkozót teljes kárfelelősség terheli az általa végzett tevékenység szakmai szabályoktól, jogszabályoktól, jelen szerződéstől eltérő végzése esetén valamennyi keletkezett kárért.
16. A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.
17. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
18. **Egyéb rendelkezések**
19. Vállalkozó kijelenti, hogy a Szerződés tárgyát képező Feladat ellátására jogosult és a szükséges engedélyekkel, szakértelemmel, jogszabályban előírt személyi és tárgyi feltételekkel rendelkezik.
20. Felek rögzítik, hogy a Szerződés módosítása csak írásban érvényes.
21. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
22. Felek rögzítik, hogy a jelen szerződésből eredő jogvitákat a szerződő felek megkísérlik békés úton rendezni.
23. Vállalkozó a jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti **átlátható szervezetnek minősül**. Tudomásul veszi, hogy ezen nyilatkozat tartalmában beálló változás esetén haladéktalanul köteles a Megrendelőt tájékoztatni. Tudomásul veszi továbbá, hogy az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése alapján a valótlan tartalmú nyilatkozat alapján kötött visszterhes szerződést a Megrendelő felmondja, vagy ha a szerződés teljesítésére még nem került sor, a szerződéstől eláll.
24. Felek rögzítik, illetve a Szerződés aláírásával kijelentik, miszerint tudomással bírnak arról, hogy a Szerződés tartalma közérdekű adatnak, illetve közérdekből nyilvános adatnak minősül a 2011. évi CXII. törvény [ Info tv. ] 3. § 5. és 6. pontja alapján, amire tekintettel az harmadik személy által megismerhető.
25. A szerződő felek megállapodnak abban, hogy mindazon dokumentációk és információk, amelyek a jelen szerződéssel összefüggésben tudomásukra jutnak, a legszigorúbb titoktartási kötelezettség alá esnek.
26. Felek rögzítik, hogy a Szerződés lent felsorolt mellékletei a Szerződés elválaszthatatlan részét képezik.
27. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 2 (kettő) eredeti példányban, amelyből 1 – 1. példány a Megrendelőt és a Vállalkozót illeti meg.
28. Jelen szerződés a Kbt. szakaszai értelmében mentes a közbeszerzési eljárás lefolytatása alól.

|  |  |
| --- | --- |
| **Váci Városimázs Nonprofit Kft.** | *nyertes ajánlattevő* |
| Aláírás:  Képviseli:  Kegyes Zoltán  ügyvezető  P.H. | Aláírás:  Képviseli:  P.H. |
| *Megrendelő* | *Vállalkozó* |
| Vác, 2022. június hó \_\_. napján | Vác, 2022. június hó \_\_. napján |

Mellékletek:

* + 1. számú melléklet: Pályázati dokumentáció;
    2. számú melléklet: Nyertes ajánlattevő ajánlata